Funet Klubi - vuosikokous - dokumentti 1.

Työvaliokunnan toimintaraportti kaudelta 2001-02

Kauden päätehtävät:

Vuosikokouksessa 6.6.2001 toimintakauden 2001/2002 tehtäviksi otsikoitiin:
-	HelpDesk-toiminta
-	Kansainvälisen yhteistyön koordinointi
-	Työryhmien työn tukeminen kannanotoilla ja linjapäätöksillä
-	Työryhmien työn nykyistä tiiviimpi seuranta (mm.raportointivelvollisuutta lisäämällä)
-	Funet-verkon palvelukuvauksen tarkentaminen ja laadunseurannan kehittäminen 

Toteutuma:

Työvaliokunnan kokouksia on pidetty 4 kpl (17.10., 13.12., 5.2. ja 14.5.), joista kaksi keskimmäistä ip-pohjaisina videoneuvotteluina. Tämän lisäksi on työskennelty sähköpostilistalla sekä erillisinä työryhminä, että koko työvaliokuntana. 

HelpDesk-toiminta
Työvaliokunnassa on todettu tarvittavan korkeakoulujen välistä kokemusten vaihtoa. Ehdotuksena on ottaa aihe jonkin teknisen päivän ohjelmaksi, mikä ei toistaiseksi ole toteutunut.

Kansainvälisen yhteistyön koordinointi
Työvaliokunta on seurannut kansainvälisen yhteistyön kehittymistä. Tärkeitä esiin tulleita asioita ovat olleet mm. NORDUnetin arviointi, Tanskan pysyminen NORDUnetin jäsenenä, Euroopan verkon Geantin käyttöönotto, 6Net-projekti Ipv6:n kehittämiseksi sekä NORDUnetin ulospäin suuntautuvan liikenteen volyymin yllättävä kasvu vuoden 2002 alussa.

Työryhmien työn tukeminen kannanotoilla ja linjapäätöksillä
Työvaliokunta on valmistellut kolme kannanottoa: Mustan kuidun saatavuuteen liittyvä kannanotto, vara-/lisäyhteyksien politiikka sekä videoneuvottelujen hoitamiseen liittyvä kannanotto yhteysnumeroinnista.

Työryhmien työn nykyistä tiiviimpi seuranta (mm. raportointivelvollisuutta lisäämällä)
Eri tahojen työryhmiä on työvaliokunnan laskelmien mukaan lähes kaksikymmentä. Niistä merkittävimmille on tunnistettu vastuutahot ja työryhmiä on pyritty aktivoimaan niin, että ne lisäisivät tiedottamistaan. Tiedottamisen aktiivisuus on vaihdellut, ryhmien tiedotusta on tapahtunut mm. Funetin sivuilla, sähköpostilistoilla, Funetin teknisen päivän sekä useiden  muiden seminaari- tai koulutuspäivien yhteydessä. SEC-tyyppistä toimintaa tulisi laajentaa ammattikorkeakouluihin, joiden osalta tietoturvaryhmä ei toimi riittävän aktiivisesti. Funetin extranet-järjestelmä on saatettu pilotointivalmiuteen, ja siitä on tarkoitus saada eräs tärkeä jäsenistön sisäinen viestintäfoorumi.

Funet-verkon palvelukuvauksen tarkentaminen ja laadunseurannan kehittäminen 
Palvelukuvaus Funet-sopimusten yhteydessä on uudistettu. Laadunseurannasta muilta osin on työvaliokunnassa käyty keskustelua, näistä keskeisimpänä asiana on ollut varayhteyspolitiikka ja sen kehittäminen.

Työvaliokunnan jäsenet:

Työvaliokuntaan ovat kaudella 2001-02 kuuluneet seuraavat henkilöt

Arto Auvinen, Kuopion yliopistollinen sairaala
Lars Backström, Helsingin yliopisto atk-osasto
Eino Savola, VTT 
Kari Karlson, Ilmatieteen laitos
Seppo Karvinen, Turun kauppakorkeakoulu
Ari Kekäläinen, Pohjois-Savon ammattikorkeakoulu
Osmo Laaksonen, Jyväskylän ammattikorkeakoulu
Paavo Moilanen, Oulun yliopiston atk-keskus
Jukka Orajärvi, Oulun seudun ammattikorkeakoulu
Jaakko Riihimaa, Seinäjoen ammattikorkeakoulu
Kristel Sarlin, Teknillinen korkeakoulu
Matti Taanonen, Vaasan yliopiston atk-keskus

Lisäksi Raimo Salo, Oulun yo on osallistunut yhteen kokoukseen Paavo Moilasen sijaisena.

Asiantuntijat:
Markus Suvanen, Opetusministeriö
Markus Sadeniemi, CSC
Pekka Linna, CSC
Juha Oinonen, CSC

Lisäksi yhteen kokoukseen on osallistuneet asiantuntijana Klaus Lindberg , CSC.